Deg wammud nneɣ, negmer-d azal n 109 n yismawen n yiniten seg yisegzawalen i nessemres deg unadi-agi. Taqbaylit nufa-d 48 n yiniten, tacelḥit nufa-d 21 n yismawen, tamaceɣt negmer-d 28 n yismawen. Ma d tamẓabit nufa-d 11 n yismawen. Ihi nwala-d belli d tantala n teqbaylit i yesɛan aṭas n yismawen n yiniten ɣef tentaliyin-agi nniḍen s wazal n 44.04%, syin ɣur-s d tamaceɣt s wazal n 25,69%, ad d-rnu teclḥit send-is kan s wazal n 19,27%. Γer taggara d tamẓabit i yesɛan azal n 11%.